钦定古今图书集成/明伦汇编/氏族典/第454卷 > 《廖用贤尚友录》 > 宋杨
## 钦定古今图书集成/明伦汇编/氏族典/第454卷 > 《廖用贤尚友录》 > 宋杨

按《后汉书清河孝王庆传》：“庆母宋贵人，扶风平陵人。
父杨，以恭孝称于乡闾。杨二女并有才色，永平末，选
入太子宫，甚有宠。肃宗即位，并为贵人。大贵人生庆，
立为皇太子，征杨为议郎。后窦皇后谋陷宋氏，二贵
人饮药自杀。于是免杨归本郡。杨失志憔悴，卒于家。”